fi fi hbs_lat fi fi fi fi fi fi es fi id id es es en es fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it en fi fi fi hbs_lat id fi fi fi fi en en fi fi fi fi es es en fi fi en en
Hylättyjä paikkoja etsimässä – Urbanex Ninja ☠️ Urban Exploring
Ninja Kit – Meidän varusteet seikkailuun
Suomessa on kolme tabua aihetta, joiden kirjoittamisesta vaietaan. Nämä ovat yksinäisyys, kuolema ja rappio. Meitä kiinnostavat nämä vaietut aiheet.
Facebook | Instagram | Youtube
Olemme saaneet lukuisia kyselyitä siitä kuinka monta henkilöä kuuluu tiimiimme, mutta yhtä lukua on mahdoton kertoa. Mukanamme seikkailee vakituisempia jäseniä sekä vieraita mahdollisuuksien mukaan. Sen lisäksi julkaisemme lukijoidemme omia kuvia ja tarinoita.
Sivustoamme pyrimme täyttämään kohteiden tarinoilla tai yleisellä knoppitiedolla. Kirjoitamme juttuja nimettömänä, joka toivottavasti osaltaan lisää seikkailun mystisyyttä.
Aloitimme hylättyjen paikkojen tutkimisen jo noin 10 vuotiaana. Tuolloin tapahtuman jännitys riitti. Myöhemmin mukaan tulivat kännykkäkuvat. Kännykkäkuvista oli helppo siirtyä pokkarikameraan sekä videoihin. Kuvat eivät kuitenkaan ole ammattimaisia eikä niiden ole tarkoituskaan olla. Meille kuvalaatu ei ole onnistuneen löydön ykkösproriteetti – kokemus on. Koemme olevamme sekä tarinoiden että kuvien dokumentoijia.
Yksinäisyys, kuolema ja rappio
Meitä kiinnostavat vaietut aiheet ja tuomme niitä voimakkkaasti esille omassa urbaani löytöretkeily -harrastuksessamme. Urbaani löytöretkeily käsittää ihmisten rakentamien hylättyjen rakennelmien tutkimisen ja mahdollisesti valokuvaamisen. Me olemme yhdistäneet hylättyjen paikkojen tutkimiseen myös upeat luonnonmuodostelmat. Nimi urbaani löytöretkeily tunnetaan paremmin urban exploration -terminä.
Urbaani löytöretkeily alkoi ryhmällämme jo pitkään ennenkuin se nimettiin omaksi harrastukseksi. Aiemmin se oli vain nuorten seikkailuja hylätyissä ja kielletyissä kohteissa. Paikoissa, joista vanhemmille ei kerrottu ja joihin oli kiellettyä mennä.
Urbaaniin löytöretkeilyn viehätykseen kuuluu kohteiden etsiminen esimerkiksi karttapalveluiden ilmakuvien avulla.  Tietokoneen ääressä on mahdollista kuluttaa tunteja ja päiviä, mutta tehokkain keino on sammuttaa tietokone, hypätä polkupyörän selkään ja lähteä polkemaan. Pian huomaat, että lähialueillasi on nähtävää enemmän kuin voit uskoakaan.
Kirjoitimme oppaan hylättyjen paikkojen löytämisestä.
Oman nautintomme saamme koskemattomien paikkojen löytämisestä. Vandaalien tai töhertäjien pilaamat paikat ovat vain harvoin ikimuistoisia, eivätkä ne saa adrenaliinitasoja nousemaan. Täydellinen kohde on sellainen, joka on säilynyt sellaisena kuin se oli hylkäämisen hetkellä. Sellainen kohde saattaa näyttää siltä, että asukas olisi vain lähtenyt matkalle. Ainoastaan pöly ja lika kertovat että matka on jatkunut vuosia ellei vuosikymmeniä.
Noudatamme urbaanien löytöretkeilijöiden sääntöjä tarkasti: emme murtaudu sisään tai jätä käynnistämme muita merkkejä kuin jalanjälkemme.
Miksi hylättyjä paikkoja on paljon?
Hylätyille paikoille on monia selityksiä. Surullisimmat kohtalot ovat hylätyissa asuintaloissa, joista voi aistia ihmisten yksinäisyyden tai taloudellisesti vaikeat ajat perintäkirjeineen. Ihmiset ovat joko kuolleet tai lähteneet asunnoistaan eivätkä omaiset ole kokeneet tarpeelliseksi koskea jäämistöön. Talo on vain jätetty oman onnensa nojaan odottaen hidasta mätänemistä.
Tehtaan autioituminen on yleensä seurausta konkurssista tai liian suurista investoinneista, jotta yritys pysyisi kehityksen kärjessä.
Emme koskaan paljasta osoitteita tai sijainteja ellei paikka ole yleisesti tunnettu. Emme koe syyllisyyttä siitä, että kuvissamme voi vilahtaa entisten asukkaiden valokuvia. Se on elämää ja eletyn elämän kunnioitusta.
Miltä tuntuu päästä hylättyihin paikkoihin?
Kuvauskohteeseen pääsy on adrenaliinia vapauttava kokemus, jonka voima jatkuu usein pitkälle kuvien ottamisen jälkeenkin. Tien etsiminen alueelle on usein jännittävin vaihe. Sisällä tunnelma rauhoittuu ja tuolloin on mahdollisuus antaa mielikuvitukselle vapauksia. Usein paikalla olleet ihmiset ja elämänäänet voi aistia, vaikka valokuvat olisivat haalistuneita ja lattia sammaleen peitossa.
Emme koskaan tunkeudu paikkoihin murtautumalla tai käyttämällä voimakeinoja. Kutsukorttimme on avoin ovi. Tämän vuoksi emme pidä mukanamme minkäänlaisia työkaluja. Ne saattaisivat tiukan paikan sattuessa näyttää epäilyttäviltä.
Urbaanissä löytöretkeilyssä jännitys on aina mukana, mutta harvoin koemme olevamme peloissamme. Huomaamatta jääneet veitset saattavat herättää pelkotiloja siitä mitä olisi voinut tapahtua, jos joku ylimääräinen henkilö olisi saapunut samaan paikkaan. Pyrimme aina varmistamaan turvallisuuden, mutta yllätyksiäkin tapahtuu.
Miksi emme jaa sijaintitietoja?
Suojelemme paikkoja tarkoituksenamme suojella niitä. Hylätyt ja autiot paikat ovat kiinnostuksen kohteina myös niille, joilla ei ole kunniallisia tarkoituksia. Yksi näistä ryhmistä ovat ne, jotka haluavat toteuttaa agressioitaan ja tuhovimmaansa rikkomalla ikkunat ja töhrimällä seinät. Toinen ryhmä ovat varkaat, joiden tarkoituksena on kerätä rakennuksista kaikki myytäväksi kelpaavat materiaalit, kuten kuparit ja kauniit ikkunanpokat. Viimeinen ryhmä ovat narkkarit sekä rikolliset. Autioissa koheissa saattaa vierailla epämääräisiä ihmisissä epämäräisissä tarkoituksissa. Emme halua ohjata näitä harrastajia näiden luokse.
Otatteko koskaan mukaan matkamuistoja paikoista joissa vierailette?
Emme! Haluamme, että hienot paikat pysyvät muillekin urbaaneille löytöretkeilijöille hienoina. Tavarat kertovat paikan tarinan ja tavaroiden katoamisen myötä tarinakin katoaa eikä paikka ole enää kinnostava. ”Mutta entä jos ottaisin vain yhden esineen”, saatat kysyä. Jos jokainen vierailija ottaisi yhden esineen, kohde olisi pian tyhjä tarinoista. Meille autiot rakenukset ovat aikakapseleita, joihin ei tule koskea. Lisäksi: mitä muuta niillä tavaroilla tekisi kuin jättäisi ne kirjahyllyyn pölyttymään? Ei kiitos! Jätämme ne mieluusti seuraavien seikkailijoiden iloksi.
Tietynlaisissa paikoissa on suurempi riski törmätä ihmisiin, joita ei haluaisi kohdata. Me emme kuitenkaan kanna mukanamme aseistusta, emme edes pippurisuihketta. Virkavalta ei katso hyvällä puukkojen ja aseiden kantamista ja jotain tapahtuessa niiden omistaminen heikentää harrastuksen uskottavuutta virkavallaan edess. Paras puolustuskeino meille ovat aina olleet hyvä kuulo sekä vikkelät jalat.
Ninja Kit -sivulta näet varusteita, joita kannamme mukanamme.
Voinko tulla mukaan seikkailuihinne?
Saamme paljon kyselyitä yhteisistä retkistä sekä yhteistyövideoista. Tapaamme mielellämme muita harrastelijoita, mutta käytännön järjestelyt aikatauluissa ja matkoissa ovat usein olleet esteenä tapaamisten yleistymiselle. Aina voi kuitenkin kysyä.
Miten voin ottaa teihin yhteyttä?
Olemme aktiivisia sosiaalisessa mediassa. Löydät meidät helposti Facebookista, Youtubesta sekä Instagramista. Myös sähköposti tavoittaa meidät vaivattomasti urbanexninja(at)gmail.com
Vanha terveyskeskus – hylätty huumeluola
Kun urbaani löytöretkeilijä löytää kuolleen
Osta Urbanex Ninja -tarra. Pienikin osto on pitkälle eteenpäin.
Opas Urbaaniin löytöretkeilyyn Ninja Kit – Meidän varusteet seikkailuun